Oslo, 18. november 2016

 Sak 80.3

**Norge må garantere Snowdons sikkerhet**

Edward Snowden har varslet om omfattende statlig og global overvåkning og spionasje, både overfor enkeltland og privatpersoner. Snowdens avsløring av etterretningsorganisasjonen, NSAs overvåkning av millioner av telefonsamtaler resulterte i at amerikansk domstol (US Court of appeals) i fjor fant overvåkningen ulovlig fordi den ikke var godkjent av kongressen. Likevel har ikke Snowden møtt noen forståelse hos amerikanske myndigheter. De opprettholder siktelsen for spionasje og tyveri av statlig eiendom og krever ham utlevert fra Russland, hvor han nå bor i eksil. I USA risikerer han livstidsdom. Ytringsfrihetsorganisasjonen Norsk PEN har bestemt at de tildeler Ossietzkyprisen 2016 til Edward Snowden. Norsk PEN inviterer Edward Snowden til Oslo for å motta prisen i Universitetets Aula i Oslo fredag 18. november.

For at han skal kunne komme til Norge fra sitt eksil i Moskva må han ha garantier fra Norske myndigheter mot å bli utlevert til USA.

Vi krever at regjeringen tar og gir en slik garanti!

Med hilsen

NORSK JERNBANEFORBUND

Jane Sæthre Kjell Næss